
		Предлагаме изменение и допълнение на Наредбата за определянето и администрирането на местните такси и цени на услуги на територията на община Бургас (Наредбата), с което да се осигури равен достъп  на децата до качествени грижи и възпитание, както и създаване на възможности максимален брой от тях да  посещават детски ясли и градини. 
		На първо място предлагаме намаление с 50% на таксата за ползване на детски ясли и детски градини за всички деца. 
		Също така по примера на Община Варна и община Пловдив освобождаваме от заплащане на такса за ползване на посочените детски заведения:
1. Деца, на които един от родителите е с 50%  и над 50% намалена работоспособност удостоверена с решение на ТЕЛК/НЕЛК.
1. Деца сираци, деца на загинали при производствени аварии, природни бедствия, децата на загинали в изпълнение на служебния си дълг. 
1. Деца с хронични заболявани, физически и сензорни увреждания, удостоверени с експертно решение на ТЕЛК, ДЕЛК или НЕЛК.
	ОСвен това предлагаме децата по т. 3 да бъдат освободени от такса за детска кухня.
		Причините за направената промяна в Наредбата са:
1. Тежкото финансово  положение на голяма част от родителите в резултат на епидемията от коронавирус и невъзможността им едновременно да гледат децата си и да изпълтняват служебните си задължения.
1. Необходимостта от  разширяване на обхвата на подпомагане на деца сираци, децата на загинали при производствени аварии, природни бедствия, в изпълнение на служебния си дълг, както и на тезиа, на които един от родителите е с 50%  и над 50% намалена работоспособност удостоверена с решение на ТЕЛК/НЕЛК, както и деца с хронични заболявани, физически и сензорни увреждания, удостоверени с експертно решение на ТЕЛК, ДЕЛК или НЕЛК.
1. Осъвременяване на демографската политика на община Бургас.

	Целите, които си поставяме с предлаганото изменение са:
1. Да осигурим всеобхватен достъп на децата, независимо от здравословното им състояние или от благосъстоянието на техните родители, до качествени образователни и възпитателни грижи в детски ясли и детски градини.
1. Да подобрим достъпа на деца с хронични заболявания, физически и сензорни увреждания до услугите предоставени от общинските детски кухни.
	Очакваните резултати от прилагането от новата уредба са:
1. Облекчаване на финасовото състояние на родителите на деца, които ползват услугите на детски ясли и детски градини.
1. Обхващане на максимален брой деца в детските ясли и градини.
1. Подобряване на водената до момента демографска политика от община Бургас.

Финансовите средства необходими за прилагане на новата уредба следва да бъдат заложени в бюджета на община Бургас за 2021 г.

Предлаганото изменение в Наредбата не противоречи на правото на ЕС.

